ગુલાલ ચોરી કરતાં પકડાઈ ગયેલા કોઈ મજબૂર ગરીબ નોકર જેમ શરમાઈ ગઈ, નીચે જોઈ રહી. કૌશલ્યાબહેને એને નજીક ખેંચી, ‘જો, બેટા ! જિંદગીમાં મુશ્કેલીઓ તો આવ્યા જ કરે. મુશ્કેલી વગરની જિંદગી જિંદગી નથી, મોત છે. બોલ, શું પ્રોબ્લેમ છે? ઓફિસમાં કંઈ ગરબડ છે ? મલ્હાર સાથે કોઈ ગરબડ છે ? અંતરા સાથે વાંકું પડ્યું છે કે પછી બીજો કોઈ પ્રોબ્લેમ. જે હોય એ કહી દેજે, આપણે જિંદગી જેવી જિંદગીને એકલે હાથે જીવી જાણી છે તો આ મુસીબતનું વળી શું ગજું ?’